《永清溪石壁》
宋代·佚名

青溪宜晚日，曲处千丈晦。
天开苍石屏，影落西村外。
虚无元气立，明灭河汉对。
人行峥嵘下，鸟急浩荡内。
向来千万峰，琐细等蓬块。
老夫倚杖久，三叹造物大。
惜哉太史公，意短遗此快。
更欲访野人，穷探视其背。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。